NaiveNeuron/SloPal huggingface dataset:
Fecko, Martin, poslanec NR SR (2017-02-03):
Ďakujem pekne, pani kolegyňa, že si tiež upozornila, že aké my budeme dávať, resp. aký máme názor na prácu v dňoch, kedy by možnože ten daný človek mal sa venovať rodine a svojim veciam. Myslím si, že mali sme to aj v socializme, ja som zažil socializmus, myslím, že mnohí z vás tiež, a keď som bol aj v Rusku, vtedy Sovietskom zväze, a videl som, že oni pracovali v sobotu až do piatej do večera, celý týždeň aj s tou sobotou a v nedeľu, nechcite vedieť, aký bol ich relax. Oni si tam sadli, prakticky boli takí vyšťavení, že popíjali vodku, večer boli takí strunkaní tam, všetci v tej dedine, kde som bol, a v pondelok nastupovali do práce. A zdá sa mi, že my by sme nemali ísť tým spôsobom, aby sme toho človeka vyšťavili do špiku kostí, a na základe tých peňazí, ktoré by sme mu možnože ponúkli, pretože ja jedno, čo budem vyčítať, niekedy sme mali personálne oddelenia, teraz máme oddelenia ľudských zdrojov. Jaký ľudský zdroj? My sme baterka? Že vyšťavím, odhodím, recyklujem alebo neviem čo? No zabudni! Predsa nemôžte tovar stotožňovať s človekom v titule, že je iba zdroj, zdroj niečoho. To už je u mňa zvrátené celkom. Tak preto ja budem sa biť za každý možný ten pokoj, ktorý by tá rodina mohla dostať, či už na sviatky, alebo nedele, alebo kde by to bolo. Lebo aj keď sme v socializme to mali, že v sobotu boli zavreté obchody alebo do dvanástej iba a potom nič, no nevyhynuli sme, boli sme tu, len nebolo to asi až o takom veľkom biznise, jak je to teraz, a o tej konkurencii a všeckom možnom. Ale myslím si, že týmto smerom, pokiaľ budeme terorizovať naše rodiny, tak to by som nebol rád, pretože sa nám rozpadajú a nemá, už necítia tú lásku tie deti, pretože ani tých rodičov nevidia poriadne. Takže budem rád, keď čo najviac takýchto možností byť doma so svojou rodinou dáme nášmu pracujúcemu občanovi. Ďakujem pekne.
P. Paška, predseda NR SR: (2008-05-14):
(Hlasovanie.) 134 prítomných, 130 bolo za, 1 sa zdržal, 3 nehlasovali. Bod 2 zo spoločnej správy sme schválili.
Glváč, Martin, podpredseda NR SR (2016-11-29):
Reakcia, nie. Takže nech sa páči, áno, nech sa páči, pani poslankyňa.
Mizík, Stanislav, poslanec NR SR (2017-12-06):
Ďakujem za slovo. Padla správna pripomienka, je to antisociálna vláda, ľuďom zobrať a bohatým podnikateľom pridať. To je to isté, ako názory časti parlamentu, ktorý je v opozícii voči Ficovej vláde. Najvýstižnejšie to povedala, práve prišla, pani Cigániková, keď označila chudobných ľudí veľmi, veľmi škaredo, nazvala ich ťuťmákmi, lebo ona je asi bohyňa. Stále tvrdím, vláda a štandardné strany sú jedna minca, ktorá má dve strany modrú a červenú, ale je to len jedna minca, jedna poriadne zhrdzavená minca. Česť výnimkám, ako napríklad poslanec, na ktorého som bol trošku tvrdý v mojej predchádzajúcej poznámke. Ďakujem za slovo.
Heger, Eduard, poslanec NR SR (2018-10-23):
Ďakujem pekne, pán predsedajúci. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pročko, Jozef, poslanec NR SR (2023-11-15):
A vy to odkiaľ viete, keď ste vôbec nepočúvali, bavili ste sa tam celý čas s Blahom, odkiaľ viete, na čo, o čom rozprával poslanec Grendel? A predtým to isté robil Pellegrini. Vôbec nepočúval, o čom rozprával, tam sa bavil vzadu. Takže, ja idem reagovať na pána poslanca Grendela. A musím povedať, že naozaj polícia počas našich 3,5 roka konečne dostala to, čo mala, a to je voľnosť. Nikto jej neprikazoval, ako hovoril Gábor, nikto jej neprikazoval, čo majú robiť, nikto im neprikazoval, ako majú vyšetrovať, ako hovoril Gábor. A práve preto bolo naozaj 40 ľudí odsúdených, skorumpovaných smerákov, skorumpovaných smerákov, ktorí nerobili nič iné, len tu 12 rokov kradli. A toto celé to programové vyhlásenie vlády je, ako povedal Gábor Grendel, o tom, že nejdete robiť nič iné, len ste urobili taký balast, aby ste zase mohli kradnúť, aby ste zase mohli okrádať Slovensko. A ako povedal Gábor Grendel, to, čo ste tam v úvode napísali, ten balast, tak to je len naozaj na smiech slušným ľuďom, slušným ľuďom, pretože ten, čo sedí pod Dankom, dvanásť rokov nerobil nič iné, len prikazoval prokuratúre, ako povedal Gábor Grendel, prikazoval prokuratúre, sudcom, policajtom to, čo majú robiť. Tak ste skorumpovali túto republiku, že to nemá obdobu! My sme boli horší ako Bielorusko a to má ten, čo sedí pod Dankom, na svedomí. (Potlesk.)
Sulík, Richard, predseda NR SR (2010-11-03):
Ďakujem, pán spravodajca, až by ste dali slovo mne, ďakujem vám. (Hlasovanie.) Z prítomných 143 poslancov hlasovalo 142 za, 1 proti. Tento návrh je schválený. Nasleduje hlasovanie o prvom čítaní o návrhu poslanca Ľudovíta Jurčíka na vydanie zákona, ktorým sa mení a dopĺňa zákon č. 309/2009 o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov, tlač 145. Slovo má spravodajca pán poslanec Přidal. (Hlasovanie o návrhu poslanca Národnej rady Slovenskej republiky Ľudovíta Jurčíka na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov , tlač 145.)
Glváč, Martin, podpredseda NR SR (2016-09-20):
Ďakujem veľmi pekne. S faktickými poznámkami jeden pán poslanec. Ukončujem možnosť prihlásenia sa. Pán poslanec Kollár, nech sa páči.
Petrák, Ľubomír, poslanec NR SR (2017-06-14):
Ďakujem pekne za faktické poznámky. Samozrejme, v druhom čítaní sme pripravení o všetkých racionálnych veciach diskutovať, lebo toto nie je úplne jednoduchá problematika. Pánovi kolegovi Feckovi chcem povedať, že týmto problémom, ktorý ste načrtli, sme sa zaoberali a treba povedať, že v prípade ostatných pôd, ktoré sú predovšetkým rokliny, výmoly, remisky a podobné záležitosti, chceli sme to riešiť oslobodením. Keď sme si pozreli výmeru na katastrálnom úrade, vyšlo, že takmer 1 500 kilometrov, dúfam, že si dobre pamätám to číslo, štvorcových plôch je zapísaných takto v katastroch nehnuteľností. Treba povedať, že pri rozlohe 50-tisíc kilometrov štvorcových zhruba Slovenska je to neuveriteľne vysoké číslo. A druhú vec, ktorú treba povedať, že zápis v katastroch nehnuteľností, nakoľko často sa jedná aj o éčkové parcely, reálne nezodpovedá skutkovému stavu, ktorý sa nachádza dnes. Toto je skutkový stav. Vy ako správca dane máte právo vyrubovať daň jedine na základe údajov, ktoré sú zapísané v katastri nehnuteľností, a mali sme problém, akým spôsobom to stotožniť. Nemôžte zaviazať daňovníkov, aby si urobili nové geometrické plány, céčkové listy vlastníctva, lebo je to ďalšia finančná záťaž, a preto sme sa rozhodli, že v tejto novele, kým nenájdeme objektívne kritérium, ako sa dopracovať k spravodlivému výsledku, tento problém riešiť nebudeme.
Horváth, Zoltán, poslanec NR SR (2010-10-20):
Ďakujem pekne za slovo. Konštatujem, že v rozprave vystúpili piati poslanci Národnej rady Slovenskej republiky a boli podané 2 procedurálne návrhy, ktoré podala pani poslankyňa Tomanová a pán poslanec Ondruš. Takže poprosím najprv dať hlasovať o procedurálnom návrhu pani poslankyne Tomanovej, ktorá navrhla o návrhu zákona nepokračovať v rokovaní.
Bugár, Béla, podpredseda NR SR (2019-09-17):
Ďakujem pekne. Dávam teraz slovo pani poslankyni Kuciaňovej, aby informovala Národnú radu o výsledku prerokovania výborov o tomto návrhu zákona. Nech sa páči.
Číž, Miroslav, podpredseda NR SR (2015-02-10):
Pán poslanec Blaha.
Zemanová, Anna, poslankyňa NR SR (2016-12-06):
Vážený pán podpredseda, pani ministerka, kolegovia, kolegyne, pán prezident napísal poslancom osobný list, v ktorom sa obracia na nás, aby sme diskutovali o možnosti zrušiť rozhodnutia o tzv. Mečiarových amnestiách schválením ústavného zákona, to je 90 hlasmi poslancov Národnej rady. Je to jediný spôsob, ako môžeme v tomto zahanbujúcom zlyhaní štátu hoci aj po 20 rokoch obnoviť elementárny rešpekt k právu, k právnemu štátu a k spravodlivosti. List bol napísaný 18. novembra 2016 a doručený, predpokladám, že každému jednému z nás do schránky v Národnej rade. Premiér Fico nechcel zostať v ústraní pána prezidenta a tak 30. novembra 2016 vláda Slovenskej republiky na svojom rokovaní prerokovala a schválila návrh Deklarácie Národnej rady Slovenskej republiky o amnestiách z roku 1998. To, čo nám bolo minulú stredu rozdané na lavice v parlamente, považujem jednoducho za nehoráznosť, neúctu a falošné gesto. To, že vláda Slovenskej republiky v zastúpení predsedu vlády Fica chce, aby sme uznesením Národnej rady schválili text, že slovenskú spoločnosť dlhodobo znepokojuje neobjasnenie a nepotrestanie zavlečenia občana inžiniera Michala Kováča mladšieho do cudziny dňa 31. augusta 1995 a že spravodlivosti zabránili amnestie vlády Slovenskej republiky Vladimíra Mečiara vykonávajúceho právomoci prezidenta Slovenskej republiky a navrhujú, aby Národná rada Slovenskej republiky odsúdila akt zavlečenia občana Slovenskej republiky a odsudzuje amnestie vtedajšieho predsedu vlády. Preto to považujem za nehoráznosť a faloš, pretože tu chýba to pokračovanie. Odsúdiť to, čo už niekoľkokrát bolo odsúdené jednotlivými poslancami na pôde tejto Národnej rady. Teda odsudzovať niečo, čo bolo už mnohokrát odsúdené, to má stačiť? Odmietam podporovať takéto prázdne gestá a tým podporovať trestnoprávnu imunitu únoscov, páchateľov tohto štátneho zločinu a činov a ďalších trestných súvislostí a činov so zavlečením Michala Kováča mladšieho do zahraničia. Áno, pán prezident, takto vám chcem odpovedať. Určite opätovne podporím návrh ústavného zákona o zrušení niektorých rozhodnutí o amnestii a prosím, aby tak urobili všetci poslanci parlamentu. Je to len v našich rukách, aby sme ukončili túto traumu Slovenska. Ďakujem.
Pellegrini, Peter, podpredseda NR SR (2020-07-08):
Pán europoslanec Bilčík.
Danko, Andrej, podpredseda NR SR (2024-05-21):
Pán poslanec Hlina.
Senko, Ján, poslanec NR SR (2018-03-13):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona, ktorý budeme prerokovávať ako tlač 839, a predkladám informáciu k predloženému návrhu zákona. Konštatujem, že návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 4. mája 2018 a v gestorskom výbore do 9. mája 2018. Vážený pán predsedajúci, ďakujem, skončil som, prosím, otvorte rozpravu.
Jasaň, Viliam, poslanec NR SR (2014-10-28):
Ďakujem pekne. Pán kolega, súhlasím s prevažnou väčšinou toho, čo ste hovorili, a zvlášť sa dotknem tej časti, kde ste hovorili, a zdieľam ten istý súhlas, že Štefánik je pasca tohto návrhu. Je to pravda. Kolegovia, ktorí to predkladajú už neviem koľkáty raz, jednoducho zneužívajú odkaz Štefánika možno na to, aby si ich znova začali ľudia všímať. A poviem len to, čo som už povedal pri predchádzajúcom. V čase keď SDĽ bola tu v parlamente, bola koaličná. Nebohý Peter Bohunický predložil návrh zákona, aby 28. október bol štátnym sviatkom. Mali ste možnosť vtedy ako koaliční poslanci aj vaši predchodcovia vašich politických strán to schváliť, mohli ste to schváliť. Neschválili ste to. Prečo ste to neschválili? A včera som videl v televízii, ako dvaja zástupcovia SDKÚ – DS kládli vence k soche Štefánika za prítomnosti kamier a len takú maličkosť by som sa opýtal. Ja od roku 1990 som chodil pravidelne pred pamätník pred Slovenské národné múzeum s mojimi priateľmi, kde sme dávali vence nie, kytičky len preto, že ja si ten deň vážim. Vážil som si ho, vážim a vždy si ho vážiť budem, ale nikdy nedospejem k tomu, aby som to zneužil. A toto mi nepripadá nič iné, len to, že chcete niečo zneužiť. Ďakujem pekne.
Medvecký, Andrej, poslanec NR SR (2021-04-01):
Na Pročka sme si už zvykli, aj tak to je obyčajný, neviem čo. (Výkriky z pléna.)
Vlčan, Samuel, minister pôdohospodárstva a rozvoja vidieka SR (2022-11-09):
Ďakujem za slovo, pán predsedajúci. Vážené panie poslankyne, vážení páni poslanci, cieľom predloženého návrhu zákona je potreba implementácie nariadení Európskeho parlamentu a Rady č. 2021/2115 a č. 2021/2116. Implementáciou o uvedených nariadení Európskeho parlamentu sa zabezpečí riadne fungovanie orgánov štátnej správy pri vykonávaní strategického plánu o spoločnej poľnohospodárskej politiky na roky 2023 – ’27 Slovenskej republiky. Prijatie uvedeného návrhu zákona je teda podmienkou realizácie strategického plánu, ako aj celej novej spoločnej poľnohospodárskej politiky. Vzhľadom na začiatok nového programového obdobia spoločnej poľnohospodárskej politiky od 1. januára 2023 je nevyhnutne potrebné zabezpečiť úpravu kompetencií ministra pôdohospodárstva ako príslušného orgánu a Pôdohospodárskej platobnej agentúry ako organizácie zabezpečujúcej vyplácanie finančných prostriedkov Európskej únie. Je potrebné, aby uvedené štátne orgány urýchlene pripravili na administráciu žiadostí a opatrení v rámci spoločnej poľnohospodárskej politiky tak, aby poľnohospodári mohli s týmito opatreniami počítať od 1. januára 2023, resp. od najbližšej kampane v roku 2023. Konkrétne opatrenia budú upravené v sérii aproximačných nariadení vlády, avšak návrh zákona je nevyhnutým predpokladom toho, aby vôbec bolo možné tieto opatrenia realizovať, podávať, administrovať žiadosti a vyplácať na ne finančné prostriedky z fondov Európskej únie, ktoré predstavujú 3,3 mld. euro, ako aj zo štátneho rozpočtu vo výške 865 mil. Vážený pán predsedajúci, vážené panie poslankyne, páni poslanci, vzhľadom na vyššie uvedené dovoľujem si vás požiadať o prerokovanie predloženého návrhu a jeho schválenie. Ďakujem za pozornosť.
Pellegrini, Peter, predseda NR SR (2024-01-24):
Pán poslanec Ledecký.
Bugár, Béla, podpredseda NR SR (2019-09-10):
Prezentujme sa a hlasujme. (Hlasovanie.) Prítomných 147, za 99, proti 2, zdržalo sa 46 poslancov. Návrh sme schválili. Nech sa páči.
J. Burian, poslanec: (2009-09-10):
Výbor Národnej rady pre financie, rozpočet a menu ako gestorský výbor podáva Národnej rade nasledovnú správu, ktorá je v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku. Tento vládny návrh zákona bol pridelený výborom: Výrobu pre financie, rozpočet a menu, ústavnoprávnemu výboru a Výboru Národnej rady Slovenskej republiky pre hospodársku politiku. Uvedené výbory prerokovali predmetný návrh v stanovenom termíne a k predmetnému návrhu výbory zaujali stanoviská s odporúčaním schváliť. Gestorský výbor na základe stanovísk výborov k vládnemu návrhu zákona, ktorým sa dopĺňa zákon č. 386/2002 Z. z. o štátnom dlhu a štátnych zárukách a zákon č. 291/2002 Z. z. o Štátnej pokladnici, prerokoval uvedený návrh a odporúča Národnej rade Slovenskej republiky tento vládny návrh zákona schváliť. Zároveň určil za spoločného spravodajcu Jozefa Buriana a súčasne ho poveril predniesť spoločnú správu výborov na schôdzi Národnej rady Slovenskej republiky a po druhé navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch. Ďakujem, pán predsedajúci, skončil som. Prosím, otvorte rozpravu.
Bugár, Béla, podpredseda NR SR (2017-01-31):
Prosím, prezentujme sa a hlasujme. (Hlasovanie.) Prítomných 143 poslancov, za 110, zdržalo sa 33 poslancov. Konštatujem, že tieto návrhy boli schválené. Nech sa páči.
P. Hrušovský, predseda NR SR: (2005-09-27):
Ľ. Lintner, poslanec: Ďakujem pekne. Takže dovoľte mi, ctené kolegyne a vážení kolegovia, aby som vám v súvislosti so zaniknutým mandátom kolegu pána Kiňa prečítal uznesenie k správe Mandátového a imunitného výboru Národnej rady Slovenskej republiky. Národná rada Slovenskej republiky berie na vedomie po prvé, že poslanec Ivan Kiňo sa dňa 20. septembra 2005 písomne do rúk predsedu Národnej rady Slovenskej republiky v súlade s čl. 81 Ústavy Slovenskej republiky vzdal mandátu poslanca Národnej rady Slovenskej republiky. Národná rada Slovenskej republiky berie na vedomie po druhé, že podľa § 10 ods. 2 písm. e) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a podľa § 47 ods. 1 zákona č. 333/2004 Z. z. o voľbách do Národnej rady Slovenskej republiky na zaniknutý mandát poslanca Národnej rady Slovenskej republiky Ivana Kiňa nastupuje dňa 27. septembra 2005 podľa poradia uvedeného v zápisnici Ústrednej volebnej komisie o výsledku volieb do Národnej rady Slovenskej republiky, ktoré sa uskutočnili 20. septembra a 21. septembra 2002, náhradníčka Jana Štefanková. Národná rada Slovenskej republiky berie na vedomie po tretie správu Mandátového a imunitného výboru Národnej rady Slovenskej republiky o nastúpení náhradníčky na zaniknutý mandát poslanca Národnej rady Slovenskej republiky. Pán predseda, skončil som, môžete otvoriť rozpravu.
Sulík, Richard, predseda NR SR (2011-05-26):
Koniec, hej? Ďalší rečník v poradí, pán poslanec Slota, nech sa páči.
Figeľ, Ján, podpredseda NR SR (2014-06-24):
Nech sa páči, Štefan Kuffa.
Sulík, Richard, predseda NR SR (2011-07-01):
Prepáčte mi, evidentne pokračovať v rokovaní nemá zmysel. Čiže my teraz zahájime obedňajšiu prestávku, budeme pokračovať o 13.00 hodine rokovaním v zmysle rokovacieho poriadku do 16.00 hodiny... (Výkriky v sále.) Pán Jarjabek, nevykrikujte, nemá s čím byť všeobecný súhlas, prečítajte si rokovací poriadok. (Reakcie z pléna.) Za to, že je to napísané v rokovacom poriadku. Trikrát som vás upozorňoval, aby ste jednoducho sa utíšili a dali priestor rečníkovi. Nespravili ste to... (Hlasy z pléna.) Vy čo tam vzadu? (Reakcia z pléna.) Toto je čo? (Reakcia poslanca.) Ja viem, že to je dvanástka. Budeme pokračovať o 13.00 hodine, do 16.00 hodiny... (Hlas poslanca.) Podľa akého paragrafu, pán Abrhan? (Hlasy v sále.) Procedurálny návrh, pán Podmanický.
Fecko, Martin, poslanec NR SR (2013-12-04):
Ďakujem pekne. Ja iba krátko. Myslím si, že tak, ako si spomínala, kolegyňa, dôsledná príprava legislatívy v Národnej rade, aby odzrkadľovala tú praktickú stránku veci, čo by ten zákon mal riešiť, to bude asi veľkým balvanom, ktorý tlačí Národná rada nie iba prvé volebné obdobie. Ja to môžem porovnať aj z inej oblasti a musím povedať, že mali by sme sa nad tým zamyslieť, ako vlastne tie zákony budeme v Národnej rade prijímať, aby sa neopakoval prípad, že ich počas roku budeme otvárať aj dvakrát, trikrát. Myslím, že to nesvedčí o dobrej príprave legislatívy. Ďakujem pekne.
Bugár, Béla, podpredseda NR SR (2018-09-19):
Pani poslankyňa, nemôžte reagovať na pána Dostála, na predrečníka musíte!
Pčolinský, Peter, podpredseda NR SR (2022-12-01):
Pán poslanec, poprosím, trošku hlasnejšie.
B. Bugár, podpredseda NR SR: (2005-06-23):
Pani poslankyňa Majdová, nech sa páči, máte slovo. M. Majdová, poslankyňa: Ja sa veľmi ospravedlňujem. Budeme pokračovať bodom 6, ktorý sa týka § 73 ods. 1. V § 73 ods. 1 prvá veta znie: „Návrh na prepustenie profesionálneho vojaka zo služobného pomeru spracúva veliteľ po splnení dôvodov uvedených v § 70 ods. 1 písm. a) až h) a v § 70 ods. 2 písm. b) alebo na základe žiadosti profesionálneho vojaka o prepustenie zo služobného pomeru podľa § 70 ods. 2 písm. a) alebo § 70 ods. 7 alebo na základe písomného oznámenia profesionálneho vojaka o splnení podmienok podľa § 71.“ Taktiež ide o legislatívnotechnickú úpravu v náväznosti na bod 45 spoločnej správy. Ďalší bod, 7, rovnako sa týka bodu 45 spoločnej správy. V § 83 písm. a) navrhujem vypustiť slová „bod 2“. K § 161 ods. 2. V § 161 ods. 2 slová „až h) 1. bod alebo odsek 2“ navrhujem nahradiť slovami „až g) alebo odsek 2 alebo odsek 7“. Rovnako sa tento bod dotýka spoločnej správy v bode 45. Deviaty bod z mojich pozmeňujúcich návrhov. V § 96 navrhujem vložiť nový odsek 16 v znení: „Služobný pomer profesionálneho vojaka, na ktorého sa vzťahuje ods. 2 písm. c) alebo ods. 5 písm. b), alebo ods. 7 písm. b), sa skončí do 31. decembra 2005 prepustením podľa § 70 ods. 1 písm. k), ak nedôjde do 30 dní odo dňa účinnosti zákona k dohode na zotrvaní v dočasnej štátnej službe na dohodnutú dobu.“ Odôvodnenie k tomuto bodu. Návrhom sa predchádza situácii, keď by nedošlo k uzatvoreniu dohody na ďalšie trvanie dočasnej štátnej služby a pritom by neexistoval dôvod na skončenie služobného pomeru podľa navrhovaného zákona. Posledný bod môjho pozmeňujúceho návrhu sa rovnako týka bodu 45 spoločnej správy. Navrhujem v § 206 ods. 18 vypustiť slová „bod 2“. Ďakujem za pozornosť. To je všetko.
R. Rafaj, poslanec: (2009-06-26):
Čiže vraciame sa opäť na začiatok: solídny systémový prístup, nastavenie a zosúladenie aj zákona o archívnictve tak, aby ústav naozaj plnil svoje... (Prerušenie vystúpenia časomerom.)
Nicholsonová, Lucia, podpredsedníčka NR SR (2016-05-20):
Ďakujem pani poslankyni Gaborčákovej. Na vaše vystúpenie evidujem dve faktické poznámky. Pán poslanec Krajčí, nech sa páči.
Matovič, Igor, poslanec NR SR (2014-06-26):
Janko, ďakujem ti za vystúpenie. Myslím si, že si dosť objektívne dokázal posúdiť situáciu, aká v tejto otázke je. A ja som sa v tom našiel. Takže ďakujem každopádne.
Laššáková, Jana, podpredsedníčka NR SR (2014-10-16):
Panie poslankyne, páni poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o návrhu na voľbu kandidáta na člena disciplinárneho senátu. Nech sa páči.
Laurenčík, Milan, podpredseda NR SR (2020-09-24):
Vážené panie poslankyne, páni poslanci, budeme teda pokračovať v prerušenej rozprave o zahraničnej a európskej politike Slovenskej republiky v roku 2020, tlač 162. Prosím ministra zahraničných vecí a európskych záležitostí Ivana Korčoka, aby zaujal miesto určené pre navrhovateľov a spoločného spravodajcu zo zahraničného výboru pána poslanca Mariána Kéryho, aby zaujal miesto určené pre spravodajcov. Ďalším v poradí z ústne prihlásených rečníkov do rozpravy je pán poslanec Stanislav Mizík. Nech sa páči, máte slovo. (Pokračovanie rokovania o zahraničnej a európskej politike Slovenskej republiky v roku 2020 , tlač 162.)
Jurzyca, Eugen, poslanec NR SR (2018-05-16):
Ďakujem. K tomu úvodu podľa mňa veľmi dobrého vystúpenia, že či strana SaS je liberálna, takže nechce žiadnu reguláciu. Tak jasné, že hľadá optimum, ale práveže opačne by sa to dalo uviesť. Síce pán minister hovoril, že ide o ochranu spotrebiteľa, jasné, ale dôvodová správa z troch cieľov dva uvádza tak, že cieľom je regulácia, že cieľom je regulácia. Nie ochrana spotrebiteľa, že cieľom je regulácia. No tak treba na to dávať pozor a treba pri takýchto materiáloch aj do dôvodovej správy napísať, pokiaľ ich cieľom, tých materiálov, naozaj nie je len viac regulovať, tak aký je skutočný cieľ?
M. Číž, podpredseda NR SR: (2010-03-04):
(Prerušenie rokovania o 11.55 hodine.) (Pokračovanie rokovania o 14.00 hodine.) Tretí deň rokovania 49. schôdze Národnej rady Slovenskej republiky 4. marca 2010 o 14.00 hodine
Šeliga, Juraj, podpredseda NR SR (2020-07-07):
Pán poslanec Žiga.
Hrušovský, Pavol, podpredseda NR SR (2010-12-08):
Pán poslanec Fronc.
Osuský, Peter, poslanec NR SR (2013-09-10):
Ďakujem pekne. Kolega Abrhan sa dotkol niečoho, čo bolo jednou zo súčastí našich námietok na ministerstve vnútra, na medzirezortnom pripomienkovaní. A začal veľmi správne s tým, že nejde o to, že by niekto spochybňoval odbornosť ľudí, ktorí i s nami veľmi konciliantne a slušne diskutovali na Drieňovej skoro dve hodiny. Problém je zadanie, presne ako povedal. A tam išlo o veľmi jednoduchú otázku. Neustále nás pri otázke, či niekto tretí smie robiť nejaký zásah do volebnej kampane a ovplyvňovania obyvateľstva. Neustále nám hovorili: no tak nech tí dajú tie prostriedky strane a tá nech to robí. Ale my si musíme uvedomiť, že ak napríklad ochranári majú výhradu proti zonácii Tatier, tak to neznamená, že si musia vybrať nejakú z politických strán, dať jej peniaze a povedať: a teraz to ty takto a takto. Oni sa chcú vyjadriť k zonácii Tatier pred plénom, verejnosťou celou a nechcú to zveriť nejakej strane. Presne ako zaznel príklad, zdravotné sestry tým, že chcú povedať svoj názor na fungovanie vecí, si nemusia povinne vybrať nejakú stranu, lebo to bol presne kanál, do ktorého nás pracovníci ministerstva vnútra v tej rozprave o medzirezortnom pripomienkovaní teda neustále chceli odkanalizovať: no však nech sa teda dohodnú s nejakou stranou. Ale takéto, často občianske, aktivity, ochranárske a iné nemajú vôľu dohodnúť sa s nejakou stranou. Oni sú aktívni občania bez politickej afiliácie a možno s rôznou politickou afiliáciou. A preto je absolútnym zásahom do práva na ich šírenie informácií, ktoré oni považuje za dôležité, to, že im takéto niečo zákonom zarazím. Je to vlastne okresávanie slobody občana vyjadriť sa k fungovaniu vecí verejných.
B. Bugár, podpredseda NR SR: (2004-06-29):
Pani poslankyňa, nech sa páči, máte slovo. E. Černá, poslankyňa: Ja by som chcela iba potvrdiť, že nebudem vznášať námietku v tomto prípade vzhľadom na to, že v rozprave pán minister sociálnych vecí a rodiny prisľúbil verejným prísľubom, že do júla pripravuje náhradný návrh zákona.
Mezenská, Helena, poslankyňa NR SR (2014-11-27):
Ja som vás chcela poprosiť, pani spravodajkyňa, o to, aby ste tieto dva body vyňali, teda ten môj pozmeňujúci návrh, keďže sa dotýka dvoch bodov schválenej spoločnej správy, aby ste ich vyňali. Neuvádzala som to, lebo podľa nálad ministra spravodlivosti som, žiaľ, predpokladala, že tento návrh nebude schválený.
B. Bugár, podpredseda NR SR: (2005-03-17):
Dávam slovo spoločnému spravodajcovi z výboru pre obranu a bezpečnosť poslancovi Jozefovi Bučekovi, aby informoval Národnú radu o výsledku rokovania jednotlivých výborov o tomto poslaneckom návrhu zákona. Nech sa páči.
Žiga, Peter, podpredseda NR SR (2024-02-15):
Pán poslanec, chcete položiť doplňujúcu otázku? Nechcete. Štvrtá otázka je od pani poslankyne Plevíkovej, ktorá je podobná tej prvej. Môžme pokračovať ďalej. Piata otázka od pani poslankyne Plevíkovej: „Vážený pán predseda vlády, čo hovoríte na to, že sa po troch rokoch zrazu prebudila z hibernácie iniciatíva Za slušné Slovensko?“ Nech sa páči, pán predseda vlády.
Pellegrini, Peter, predseda NR SR (2015-09-18):
Ďakujem pekne, pán spravodajca. Otváram rozpravu k tomuto bodu. Konštatujem, že som nedostal žiadnu písomnú prihlášku. Pýtam sa, či sa niekto hlási do rozpravy ústne. Evidujem, že sa hlási do rozpravy pán spravodajca ako jediný. Končím možnosť prihlásiť sa do rozpravy. Nech sa páči, pán spravodajca, máte slovo.
P. Paška, predseda NR SR: (2006-12-12):
Poprosím teraz spoločného spravodajcu, pána predsedu výboru pre financie, rozpočet a menu, pána poslanca Jozefa Buriana, aby uvádzal hlasovanie. Nech sa páči, pán spravodajca.
Pellegrini, Peter, predseda NR SR (2015-05-15):
Ďakujem pekne. Pán poslanec Hlina bol posledný prihlásený do rozpravy písomne,. Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy. Traja páni poslanci. (Reakcia z pléna.) Pán poslanec Jurzyca, veľkým tlačidlom sa do rozpravy prihlasujeme, skúste, lebo to zariadenie funguje, to len treba kľud. Takže sedem pánov poslancov. Končím možnosť prihlásiť sa do rozpravy, šesť pánov poslancov. (Ruch v sále.) Do rozpravy toľko ústne sa prihlásilo. (Reakcie z pléna.) Vzhľadom na to, že kolegovia nabádajú, že nemáme venovať toľko času tomuto zákonu, ale šesť sa ich prihlásilo, takže nech sa páči, kolegovia, keď chcete tomu venovať toľkom pozornosti, ako prvý vystúpi pán poslanec Mičovský. Nech sa páči.
Hrnčiar, Andrej, podpredseda NR SR (2018-02-13):
Pán poslanec Dostál.
V. Sopko, poslanec: (2001-10-03):
Cieľom, ako tu odznelo, je odbremeniť Policajný zbor od iných činností, ako sú policajné služby. Týmto krokom si chce vláda Slovenskej republiky splniť programové vyhlásenie vlády, v ktorom deklaruje, že nová evidencia obyvateľov Slovenskej republiky vytvorí predpoklady na zjednodušovanie postupu vybavovania záležitostí občanov a presunom určitých správnych agend z Policajného zboru do pôsobnosti orgánov miestnej štátnej správy sa má umožniť poskytovať komplexnejšie služby občanom a právnickým osobám. Tým sa má dosiahnuť odbremenenie Policajného zboru od činností, ktoré vykonáva nad rámec policajnej služby, a sústrediť sily a prostriedky na plnenie predovšetkým policajných úloh, to znamená tých činností, ktoré naozaj majú spadať do pôsobnosti ozbrojeného bezpečnostného zboru. Nemožno mať výhrady k tomu, aby do pôsobnosti orgánov miestnej štátnej správy prešli správne agendy a činnosti vykonávané na úseku občianskych preukazov, cestovných dokladov, vodičských preukazov a ďalších súvisiacich dopravno-správnych činností. Z toho pohľadu treba pristupovať k tomuto kroku vlády s pochopením. Ale musíme si uvedomiť, že ide o veľmi zložitú delimitáciu. Ja verím, že v prospech občana. Ale je tu otázka, či je to vhodný čas. Aj keď Národná rada už schválila zákon o vyšších územných celkoch a kompetenčný zákon, stále nevieme, aký osud stihne okresné úrady, či vôbec budú existovať a v akej podobe. Takže tá otázka, či je to vhodný čas v tomto období pristúpiť k presunu agend, je naozaj namieste. Ja tento krok pokladám za systémový, ale časovo nie veľmi zladený s postupom prác, ktoré súvisia s reformou verejnej správy. Náročné správne agendy delimitujeme na okresné úrady a na krajské úrady, o osude ktorých sa vlastne v tomto časovom období, v tomto časovom horizonte rozhoduje. Preto správne pán minister zvýraznil účinnosť jednotlivých krokov a myslím, že je aj správne, že hovoríme doslova o etapách. Otázka druhá je, aký to má zmysel. Lebo vlastne dnes rozhodujeme o tom, čo má robiť budúca vláda v roku 2003. Otázka je aj to, či je dobré robiť takéto presuny, takúto rozsiahlu delimitáciu vo volebnom roku 2002. Ja by som vyjadril svoj názor, že nie je to vhodné, a pripomínam, že okrem iného je to aj finančne veľmi náročné a táto delimitácia si vyžiada zo štátneho rozpočtu viac ako 250 mil. Sk. Spomenúť musím aj priestorové problémy a otázky ochrany týchto pracovísk, lebo agendy si to vyžadujú, a to všetko v čase, keď sa rozhoduje o existencii okresných úradov a o presune kompetencií z krajských úradov na samosprávu krajov. Ak budeme hlasovať za tento vládny návrh zákona, ja ho tiež podporím, to všetko by sme si mali uvedomiť a naozaj si myslím, že nie je to správne časové obdobie na tento niekoľko rokov pripravovaný krok. Ďakujem za pozornosť. (Potlesk.) I. Presperín, podpredseda NR SR: Ďakujem pánu poslancovi Sopkovi, ktorý bol jediným prihláseným do rozpravy. Vyhlasujem rozpravu o tomto bode programu za skončenú. Pýtam sa pána ministra, či chce zaujať stanovisko. Nie. Pán spravodajca? Áno, nech sa páči.
P. Paška, predseda NR SR: (2008-06-18):
(Hlasovanie.) 142 prítomných, 81 bolo za, 39 proti, 21 sa zdržalo, 1 nehlasoval. Konštatujem, že sme postúpili návrh zákona do druhého čítania.
Baška, Jaroslav, poslanec NR SR (2016-10-27):
Ďakujem veľmi pekne za slovo. Pán poslanec, kolega župný, spomínali ste aj Trenčiansky samosprávny kraj, že má takúto cenu vozidla. No treba povedať, že to auto bolo kupované ešte pred ôsmimi rokmi. Ja som toto auto nekupoval, nekupoval som žiadne nové autá. Akurát tento rok a aj by som vám poradil, ak chcete ešte viac šetriť. To, čo spomínala podpredsedníčka Nicholsonová, tak ja som len v máji najazdil z domu do práce 1 070 kilometrov na bicykli, môžete to aj vy skúsiť. A druhá vec, ak chcete ešte viac šetriť, tak obstarajte napríklad elektromobily a budete jazdiť za 2 eura na 100 kilometrov. My sme takéto elektromobily obstarali tento rok, čiže ja vám tiež takýmto spôsobom chcem poradiť, čo môžete urobiť, akým spôsobom môžete ušetriť finančné prostriedky Banskobystrickému samosprávnemu kraju. A hovoríte teraz, aj to vystúpenie bolo o tom, že hovoríte o nejakej trošku morálke, o tom, ako treba šetriť verejné financie a tak ďalej. Skôr by ste tiež mohli povedať niečo na margo toho, že akým spôsobom vy zamestnávate napríklad na úrade Banskobystrického samosprávneho kraja vašu organizáciu a vašu rodinu, o tom by ste tiež mohli tiež trošku porozprávať a nielen o tom, že kto aké automobily za akú čiastku má mať.
Dostál, Ondrej, poslanec NR SR (2018-09-17):
Vážená pani podpredsedníčka, vážený pán predkladateľ, vážené pani poslankyne, páni poslanci, dovoľte, aby som podľa § 73 ods. 1 zákona o rokovacom poriadku, vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej právnej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru, vrátane určenia gestorského výboru a lehoty na prerokovanie návrhu zákona v gestorskom výbore v zmysle uvedeného rozhodnutia predsedu Národnej rady Pani podpredsedníčka, otvorte, prosím, všeobecnú rozpravu.
Linhart, Patrick, poslanec NR SR (2022-12-06):
Ďakujem za slovo, pán predsedajúci. Vážený... (Prerušenie vystúpenia predsedajúcim.)
Figeľ, Ján, podpredseda NR SR (2014-10-29):
Nech sa páči, otváram všeobecnú rozpravu, do ktorej som nedostal písomne žiadnu prihlášku. Pýtam sa, či sa niekto hlási do rozpravy ústne. Pani navrhovateľka sa hlási, Lucia Nicholsonová – to máte právo tak či tak – a Martin Poliačik. Ale na základe rokovacieho poriadku a zrejme aj džentlmensky, nech sa páči, máte právo, samozrejme, možnosť vystúpiť. Potom pán Poliačik. Uzatváram teda možnosť ďalšieho hlásenia sa.
A. Belousovová, podpredsedníčka NR SR: (2008-02-12):
Otváram rozpravu. Do rozpravy som nedostala žiadnu písomnú prihlášku. Preto sa chcem opýtať, či sa chce niekto prihlásiť do rozpravy ústne. Ústne sa do rozpravy prihlásil pán poslanec Kovarčík a pán poslanec Kovačócy. Ešte niekto sa chce prihlásiť ústne do rozpravy? Uzatváram možnosť podania ústnych prihlášok. A slovo má pán poslanec Kovarčík. Nech sa páči.
Suja, Miroslav, poslanec NR SR (2023-02-09):
Ďakujem za slovo. Ja lenže nespravodlivé by to bolo aj k piatemu dieťaťu, aj k šiestemu, ja mám napríklad päť a môže to byť nespravodlivé ku mne. Ale iné som chcel, pani Drábiková, pán Šefčík, ja som teraz kupoval Fiat Multiplu, to je asi tisíc euro a má šesť miest, takže vám vyrieši vašu situáciu, keď máte len päťmiestne auto. A myslím, že pokryje to aj ten poplatok, tuto čo navrhuje pani kolegyňa.
Halgašová, Jarmila, poslankyňa NR SR (2022-05-04):
Pán predseda, prosím, dajte hlasovať o tom, že Národná rada sa v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 10. júna 2022 a v gestorskom výbore do 13. júna 2022.
Blanár, Juraj, podpredseda NR SR (2021-06-30):
Pán poslanec Radovan Kazda, máte faktickú poznámku.
Danko, Andrej, podpredseda NR SR (2023-11-22):
Dobre, pán poslanec Dostál, len technické upozornenie, že ten pozmeňujúci návrh by bolo prečítať v druhom čítaní, aby to bolo platné. Dobre. S reakciou pán poslanec Szalay.
Pellegrini, Peter, predseda NR SR (2015-05-05):
Ďakujem pekne. Dávam teraz slovo členovi výboru pre obranu a bezpečnosť pánovi poslancovi Mariánovi Kovačócymu (ruch v sále), aby informoval Národnú radu o výsledku prerokovania návrhu vlády vo výbore, a poprosím kolegyne a kolegov, aby sme udržali kľud v rokovacej sále, aby mohol pán spravodajca predniesť svoju informáciu. Nech sa páči, pán poslanec.
Kollár, Boris, predseda NR SR (2022-09-21):
Pristúpime, návrh poslancov Jarmily Halgašovej a Bittó Cigánikovej, Tomáša Lehotského, je to tlač 1097, prepadá. Ďalej nasleduje prvé čítanie o návrhu poslankyne Jarmily Halgašovej na vydanie zákona, ktorým sa mení a dopĺňa zákon číslo, sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov, ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov. Návrh zákona je pod tlačou 1162, návrh na jeho pridelenie na prerokovanie výborom je v rozhodnutí č. 1210. Dávam slovo pani poslankyni Jarmily Halgašovej, aby návrh zákona uviedla. Nech sa páči, pani poslankyňa. (Rokovanie o návrhu poslankyne Národnej rady Slovenskej republiky Jarmily Halgašovej na vydanie zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov , tlač 1162.)
B. Bugár, podpredseda NR SR: (2005-11-08):
(Hlasovanie.) Prítomných 141, za 116, proti 1, zdržalo sa 23 poslancov, nehlasoval 1. Konštatujem, že návrh zákona sme schválili. Pristúpime k hlasovaniu o vládnom návrhu zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení zákona č. 515/2003 a zákon č. 129/2002 Z. z. o integrovanom záchrannom systéme v znení zákona č. 579/2004 Z. z. , ktorý prerokúvame ako tlač 1086. Pán poslanec Abrhan ako spravodajca, máte slovo.
Bugár, Béla, podpredseda NR SR (2019-01-30):
Takže pani poslankyňa bola posledná, ktorá bola prihlásená do rozpravy. Takže chcete sa vyjadriť k rozprave, že? (Reakcia navrhovateľa.) No však, záverečnú reč, no tak, pán poslanec, kľud. Takže týmto pádom končím rozpravu a, samozrejme, pán navrhovateľ chce zaujať stanovisko k rozprave. Nech sa páči. Nejaký netrpezlivý ste.
Laššáková, Jana, podpredsedníčka NR SR (2012-09-27):
Nasleduje hlasovanie v prvom čítaní o návrhu poslanca Maroša Kondróta na vydanie zákona, ktorým sa mení a dopĺňa zákon č. 377/1990 Zb. o hlavnom meste Slovenskej republiky Bratislave, tlač č. 200. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Dušanovi Bublavému, aby hlasovanie uviedol. Nech sa páči, pán spravodajca. (Hlasovanie o návrhu poslanca Národnej rady Slovenskej republiky Maroša KONDRÓTA na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov , tlač 200.)
Jurinová, Erika, podpredsedníčka NR SR (2015-02-04):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor, ústavnoprávny výbor, poslancovi Martinovi Poliačikovi.
Danko, Andrej, predseda NR SR (2019-09-18):
Ďakujem. Pán poslanec Dostál, s reakciou na faktické.
Vašečka, Richard, poslanec NR SR (2016-04-26):
Ďakujem pekne. Ďakujem pánu poslancovi Grendelovi za veľmi jasný prejav k tomu, že táto schôdza nie je len o programovom vyhlásení, ale aj o vyslovení dôvery, resp. nedôvery voči vláde, a on sám uviedol dostatok dôvodov, prečo nedôverovať vláde Fico 3, takisto tú hru, ktorú častokrát súčasná novovzniknutá koalícia hraje na to, že vy opozícia, pán poslanec Grendel dobre naformuloval slovami, že opozíciu nevytvárate, v opozícii sa ocitnete. Takže je to o tom, že podpisuje sa nejaká koaličná zmluva, ale opozičné zmluvy sa zvyčajne až tak často nepodpisujú alebo nie sú také automatické a nevyhnutné. Ja sa pridávam k jeho názoru a tiež necítim dôveru voči tejto vláde a tiež ju nevyslovím, teda respektíve vyslovím nedôveru. Ďakujem.
K. Sárközy, poslankyňa: (2007-09-19):
A už tu bolo spomenuté, že ako sme chceli vykryť deficit my a ako tento deficit neviete vykryť vy, pretože v programovom vyhlásení vlády ste povedali, že vy nebudete privatizovať. No áno, nebudete privatizovať, vy len predávate nadbytočný majetok, viď takmer každé rokovanie vlády, je tam nejaký bod, alebo viď napr. bašovanie vášho predsedu v Banskobystrickom samosprávnom kraji. A teraz už je dosť ťažké počúvať tie reči o tom, že no však sú tu iné názory aj na jednej, aj na druhej strane, poďme, sadnime si, opozícia a koalícia, a dajme hlavy dokopy. Ja verejne som vyzývala jednak v tejto sále, ale aj na výbore pre sociálne veci a bývanie pani ministerku, aby si konečne sadla s opozíciou, pevne verím, že s koalíciou sa jej to darí, a nech povie, akú má víziu jednak o dôchodkovej reforme a jednak aj o sociálnej reforme, ktorú chce uskutočniť. Prešlo 15 mesiacov od jej nástupu, doteraz sa to ešte nestalo. Takže k tomuto len toľko.
Viskupič, Jozef, poslanec NR SR (2010-12-15):
Ďakujem, pán predsedajúci, že budem prvý. Ja by som si dovolil odcitovať a nehovoriť tu v mene pána prezidenta. Pán prezident hovorí o: „Navrhujem, aby Národná rada Slovenskej republiky zákon pri opätovnom prerokovaní schválila so zmenami, ktoré sú uvedené v časti III.“ Toľko k tomu, k tým výhradám, čiže odporúča zákon z môjho pohľadu citácie vrátiť, teda schváliť. Ja by som k tým trom bodom, ktoré ste spomínali, pán poslanec, mal iba dva. Jeden je zastavenie a druhé je záchrana. Zastavenie katastrofálneho hospodárenia v Slovenskej televízii, nárastu dlhu a nehorázneho plytvania a vôbec, druhý, záchrana verejnoprávnych médií. Toľko k tomu, prečo prichádza ten zákon, veľa sme sa o ňom bavili, veľa sa o ňom narozprávalo. K ďalšej časti, kde vy rozprávate o plate, kde váš kolega rozprával o tom, čo zarábajú, no on to vravel, myslím, že to bolo tak pred dvoma mesiacmi a vravel o tom, aký je súčasný stav a ten súčasný stav bol v tej situácii tým stavom, ktorý ste dovolili vy. Čiže to udivenie aj pána predsedu parlamentu bolo, že je čas na to, aby sa tam urobili zmeny a garantujem vám, že sa urobia. Ďakujem.
Žitňanská, Lucia, ministerka spravodlivosti SR (2010-12-09):
Ďakujem pekne za slovo, pán predsedajúci. Pán poslanec, áno, keď by som chcela byť generálnou prokurátorkou. (Potlesk.)
Jurinová, Erika, poslankyňa NR SR (2017-04-06):
Ďakujem pekne. Pán Burian, aj ja si pamätám na všetky kauzy, ešte aj možnože viac, nielen toho Marca, ktorého ste spomínali, a tie medzinárodné osvojenia. A každopádne som presvedčená o tom a čím ďalej tým viac, že ak by sa tieto kauzy nejakým spôsobom nemedializovali, všetko by vyzeralo ako úplne dokonalé a nič by nikdy u vás pod vaším vedením, pod vedením pána ministra nepotrebovalo žiadnu zmenu. Tohoto sa obávame. Fakt jediný spôsob, ako dosiahnuť nejaké nápravné opatrenia, sú vyvolať kauzu. Bohužiaľ, vy to všetko spôsobujete. A ešte malý dotaz, že prečo všetci teda posielajú takéto esemesky pánovi Erikovi Tomášovi? To je podľa mňa úplne jednoduché. Pretože všetci vedia, že je váš hlavný marketér. Takže všetci zmanipulovaní rodičia detí, ktoré sú naozaj v zariadení pod tlakom svojich zriaďovateľov, tak nemajú nič iné, inú možnosť, ako sa zastávať tohto zariadenia.
Laurenčík, Milan, podpredseda NR SR (2022-04-28):
Ďakujem, pán minister. Ďalšia otázka je otázka č. 6, je od pána Andreja Stančíka, je v sále? Nie je v sále, takže nebude položená. Otázka č. 7 je od pána poslanca Jozefa Pročka, tá už zodpovedaná bola. Otázka č. 8 je od pána poslanca Tomáša Šudíka, vidím ho. Je smerovaná na ministra školstva, vedy, výskumu a športu Slovenskej republiky Branislava Gröhlinga a znie: „Na základných umeleckých školách môžu učiť i pedagógovia po absolvovaní konzervatória DiS. art. To sa však netýka výtvarného odboru, pretože ten sa na konzervatóriách nevyučuje. Záujemcovia o učiteľstvo výtvarného odboru na ZUŠ tak musia ísť na vysokú školu na rozdiel od tých, ktorí svoje vzdelanie nadobudli na konzervatóriách, tanečný odbor, hudobný. To môže byť diskriminačné, keďže mnohí záujemcovia by sa radi zamestnali hneď po ukončení strednej školy. Plánuje sa pri učiteľoch na ZUŠ vo výtvarnom odbore zmena, ktorá by vyrovnala tieto rozdiely?“ Nech sa páči, pán minister, máte päť minút na odpoveď.
Kotleba, Marian, poslanec NR SR (2018-03-14):
Pán kolega Fecko, vy keď rozprávate, tak má to vždy hlavu a pätu a ja si myslím, že vždy viete, o čom hovoríte. Len teraz ja vám to poviem ako poslanec, ktorý má záujem o vaše vystúpenie, ale ktorý nie je odborník v tej oblasti, ktorej sa vy venujete. A vy vždy, aj tentokrát, dáte do kopy strašne veľký ako keby obsah, počet bodov, ktoré, teraz je téma reštitúcie, to je v poriadku, ale idete potom až niekedy veľmi do detailu v niektorých konkrétnych veciach, ktoré vy možno poznáte z odbornej praxe. A celkový dojem potom z toho vystúpenia je taký, že aj keď to chceme, povedzme, aj s kolegami, ktorí sa tej otázke nevenujú, vnímať, tak sa v tom človek musí stratiť, hej. Čiže ja teraz čisto konštruktívne by som vás chcel poprosiť, lebo tieto vaše vyjadrenia sú určite zaujímavé a určite hovoria o tom, ako to na Slovensku funguje v mnohých, resp. nefunguje v týchto oblastiach, ale možno keby ste to rozčlenili na viac vystúpení, ktoré by sa, ktoré by sa venovali jednotlivým tým podbodom tak, aby človek videl, že áno, toto je globálna myšlienka a toto sú jednotlivé detaily. Lebo potom, keď to zahltíte tými detailmi, tak aj naozaj v tej najlepšej vôli sa pritom človek stratí. Ale inak berte to ako v dobrom, hej. Ďakujem pekne.
P. Hrušovský, podpredseda NR SR: (2001-09-20):
(Hlasovanie.) Prítomných 129, za 50, proti 68, zdržalo sa 9, nehlasovali 2. Neschválili sme návrh. Nech sa páči, ďalší pozmeňujúci návrh.
Paška, Pavol, predseda NR SR (2013-09-17):
Pán poslanec, o čom chcete, o čom chcete hlasovať? Buďte taký láskavý, dajte návrh na hlasovanie.
Laššáková, Jana, podpredsedníčka NR SR (2014-10-16):
Prezentujme sa a hlasujeme. (Hlasovanie.) Prítomných 132 poslancov, za návrh 53, proti 39, zdržalo sa 40. Konštatujem, že sme neschválili pozmeňujúci návrh pána poslanca Brocku. Nech sa páči.
P. Farkas, poslanec: (2003-10-24):
Pán predseda, tým sme vyčerpali všetky hlasovania o pozmeňujúcich a doplňujúcich návrhoch zo spoločnej správy a v rozprave nevystúpil nikto z pánov poslancov, teda teraz navrhujem v mene gestorského výboru, aby sme postúpili tento návrh zákona do tretieho čítania a prerokovali ho v treťom čítaní ihneď.
Nicholsonová, Lucia, podpredsedníčka NR SR (2016-05-18):
Ďakujem pánovi poslancovi Mihálovi za jeho vystúpenie. Na vaše vystúpenie chcú zareagovať vo faktických poznámkach traja páni poslanci. Nech sa páči, pani poslankyňa Kiššová, máte slovo.
R. Fico, poslanec: (2002-01-30):
M. Andel, podpredseda NR SR: Ďakujem. S faktickou poznámkou na vystúpenie poslanca pána Tatára chcú reagovať piati poslanci. Uzatváram možnosť podania ďalších prihlášok. Ako prvý má slovo pán poslanec Švantner. Nech sa páči.
Drobný, Stanislav, poslanec NR SR (2018-05-28):
Ďakujem veľmi pekne kolegom za faktické poznámky. Ja len pevne dúfam a verím, že táto rozprava zobudí svedomie kolegov poslancov z iných politických strán a zajtra zahlasujú podľa vlastného vedomia a svedomia. Ďakujem.